கிராமத்தின் எல்லையில் வடக்குப்பகுதியில் வீற்றிருக்கும் காவல் தெய்வங்களில் இதுவும் ஒன்று. இந்த கோவிலுக்கும் ஏராளமான பழமைவாய்ந்த வரலாறுகள் உண்டு. இவர் சித்தவ நாயக்கன்பட்டி வகையறாவைச் சேர்ந்தவர் என்றும் இந்த கிராமத்தில் வாழ்ந்ததாகவும் கூறப்படுகிறது. மேலும் இவர் தனது சகோதரர் மற்றும் தோழிகளை சந்திக்க குறிப்பிட்ட சில பகுதிக்கு சென்றுவரும் பொழுது இவரது கணவர் வீட்டில் சந்தேகப்பட்டு கொடுமைப்படுத்தியதாகவும் தெரிகிறது. ஆகவே எந்த குற்றமும் செய்யாத தூய்மையான தன்னை சந்தேகப்பட்டதால் தன்னைத்தானே மாய்த்துக்கொண்டதாக சொல்லப்படுகிறது. மேலும் பண்டைய கால முறைப்படி புதூர் அரண்மனையின் எர்ரபாபு நாயக்கர் என்பவரிடம் குண்டம் வாங்கி சித்தாடை கட்டிக்கொண்டு தன்னை மாய்த்துக்கொண்டதாக சொல்லப்படுகிறது. இறந்த பின்பு தனது சகோதரருக்கு காட்சியளித்து தனது குஞ்சத்தை பத்திரப்படுத்தி பாதுகாத்து வந்தால் என்றும் இந்த கிராமத்திற்கு காவல் தெய்வமாக இருப்பேன் என்று சொன்னதாக சொல்லப்படுகிறது.தற்பொழுதும் அந்த குஞ்சத்தை கிராமத்தில் பாதுகாத்து வருகிறார்கள். வருடம் தோறும் சித்திரை மாதத்தில் விரதம் இருந்து இந்த கோவிலுக்கு இலந்தை முள் கொண்டு கோட்டை அமைக்கப்படுகிறது. தற்போது இந்த கோவிலை எர்ரகோடாங்கி நாயக்கர் வம்சாவளிகள் பாதுகாத்து வருகிறார்கள்.

ஸ்ரீ செல்வ விநாயகர் கோவில்:
ஜமீன் கோடாங்கிபட்டி — வரலாறு
ஸ்ரீ வடசித்தம்மாள் கோவில்:
கலாச்சாரமும் பண்பாடும்: